CELEX: 32011R1352
Language: sl
Date: 2011-12-20 00:00:00
Title: Izvedbena uredba Komisije (EU) št. 1352/2011 z dne 20. decembra 2011 o spremembi Uredbe Sveta (ES) št. 1236/2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje

21.12.2011   
            
            
               SL
            
            
               Uradni list Evropske unije
            
            
               L 338/31
            
         IZVEDBENA UREDBA KOMISIJE (EU) št. 1352/2011
   z dne 20. decembra 2011
   o spremembi Uredbe Sveta (ES) št. 1236/2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1236/2005 z dne 27. junija 2005 o trgovini z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje (1), in zlasti člena 12(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1236/2005 prepoveduje izvoz blaga, ki je praktično uporabno zgolj za izvršitev smrtne kazni, za mučenje in drugo okrutno, nečloveško ali poniževalno ravnanje ali kaznovanje, in uvaja nadzor nad izvozom določenega blaga, ki bi se lahko uporabilo za te namene. Spoštuje temeljne pravice in upošteva načela, ki jih priznava Listina Evropske Unije o temeljnih človekovih pravicah, zlasti spoštovanje in varstvo človekovega dostojanstva, pravico do življenja in prepoved mučenja ter nečloveškega in poniževalnega ravnanja ali kaznovanja.
            
         
               (2)
            
            
               Nedavno je bilo v nekaterih primerih izvoženo blago preusmerjeno in uporabljeno za izvršitev smrtne kazni, zlasti z vbrizganjem smrtonosnega odmerka. Unija nasprotuje smrtni kazni v kakršnih koli okoliščinah in si prizadeva za njeno ukinitev po vsem svetu. Izvozniki so protestirali, da se takšna zloraba proizvodov, ki so jih razvili za uporabo v medicini, neprostovoljno povezuje z njimi.
            
         
               (3)
            
            
               Zato je treba dopolniti seznam blaga, za katerega veljajo trgovinske omejitve, da se prepreči uporabo določenih medicinskih proizvodov za izvršitev smrtne kazni in zagotovi, da za vse izvoznike medicinskih proizvodov v Uniji na tem področju veljajo enaki pogoji. Zadevni medicinski proizvodi so bili med drugim razviti za anestezijo in sedacijo, zato se njihovega izvoza ne sme popolnoma prepovedati.
            
         
               (4)
            
            
               Poleg tega je treba prepoved trgovine s pasovi za elektrošoke razširiti tudi na podobne pripomočke, ki jih oseba nosi na telesu, kot so rokavi in lisice za elektrošoke, ki imajo enak učinek kot pasovi za elektrošoke.
            
         
               (5)
            
            
               Treba je prepovedati trgovino z bodičastimi gumijevkami, ki niso dovoljene pri kazenskem pregonu. Čeprav bodice lahko povzročijo znatno bolečino in trpljenje, se bodičaste gumijevke ne zdijo učinkovitejše od navadnih gumijevk za obvladovanje izgredov ali samozaščito, bolečine in trpljenje, ki jih povzročajo bodice, pa je okrutno in ni nujno potrebno za namene obvladovanja izgredov ali samozaščito.
            
         
               (6)
            
            
               Po sprejetju Uredbe (ES) št. 1236/2005 se je spremenilo številčenje določenih delov kombinirane nomenklature (KN), zato je treba zadevne oznake KN ustrezno spremeniti.
            
         
               (7)
            
            
               Ukrepi, določeni s to uredbo, so v skladu z mnenjem Odbora za skupna pravila za izvoz izdelkov.
            
         
               (8)
            
            
               Da se zagotovi učinkovitost ukrepov iz te uredbe, mora ta začeti veljati takoj –
            
         SPREJELA NASLEDNJO UREDBO:
   Člen 1
   Priloga II in Priloga III k Uredbi (ES) št. 1236/2005 se ustrezno nadomestita z besediloma Priloge I in Priloge II.
   Člen 2
   Ta uredba začne veljati na dan objave v Uradnem listu Evropske unije.
   Ne velja za proizvode s seznama iz točke 4.1 Priloge III, za katere je bila izvozna deklaracija vložena pred začetkom veljavnosti te uredbe.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 20. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 200, 30.7.2005, str. 1.
   
      PRILOGA I
      
         
            „PRILOGA II
            
               Seznam blaga iz členov 3 in 4
            
            
               Uvodna opomba:
            
            ‚Oznake KN‘ v tej prilogi se nanašajo na oznake, določene v delu II Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1).
            Če je pred oznako KN navedeno ‚ex‘, potem blago, za katerega velja Uredba (ES) št. 1236/2005, spada le na del področja uporabe oznake KN ter je določeno z navedenim poimenovanjem in obsegom oznake KN.
            
               Opomba: Ta seznam ne zajema medicinsko-tehničnega blaga.
            
                        Oznaka KN
                     
                     
                        Opis
                     
                  
                        1.   Blago, zasnovano za usmrtitev oseb, kot sledi:
                        
                     
                  
                        ex 4421 90 98
                        ex 8208 90 00
                     
                     
                        
                                    1.1
                                 
                                 
                                    Vislice in giljotine
                                 
                              
                  
                        ex 8543 70 90
                        ex 9401 79 00
                        ex 9401 80 00
                        ex 9402 10 00
                        ex 9402 90 00
                     
                     
                        
                                    1.2
                                 
                                 
                                    Električni stoli za usmrtitev oseb
                                 
                              
                  
                        ex 9406 00 38
                        ex 9406 00 80
                     
                     
                        
                                    1.3
                                 
                                 
                                    Nepredušne komore, npr. iz jekla in stekla, zasnovane za usmrtitev oseb z dovajanjem smrtonosnega plina ali snovi
                                 
                              
                  
                        ex 8413 81 00
                        ex 9018 90 50
                        ex 9018 90 60
                        ex 9018 90 84
                     
                     
                        
                                    1.4
                                 
                                 
                                    Samodejni injekcijski sistemi, zasnovani za usmrtitev oseb z dajanjem smrtonosne kemične snovi
                                 
                              
                  
                        2.   Blago, zasnovano za obvladovanje oseb, kot sledi:
                        
                     
                  
                        ex 8543 70 90
                     
                     
                        
                                    2.1
                                 
                                 
                                    Naprave za zadajanje elektrošokov, ki se uporabljajo tako, da jih pridržana oseba nosi na telesu, kot so pasovi, rokavi in lisice, zasnovani za omejevanje gibanja ljudi z zadajanjem elektrošokov z napetostjo prostega teka, ki presega 10 000 V
                                 
                              
                  
                        3.   Prenosne naprave, domnevno zasnovane za nadzor v primeru izgredov, kot sledi:
                        
                     
                  
                        ex 9304 00 00
                     
                     
                        
                                    3.1
                                 
                                 
                                    Gumijevke in palice iz kovine ali drugih materialov s kovinskimi bodicami
                                 
                              
                  
      
      
         (1)  UL L 256, 7.9.1987, str. 1.“
   
   
      PRILOGA II
      
         
            „PRILOGA III
            
               Seznam blaga iz člena 5
            
            
               Uvodna opomba
            
            ‚Oznake KN‘ v tej prilogi se nanašajo na oznake, določene v delu II Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi.
            Če je pred oznako KN navedeno ‚ex‘, potem blago, za katerega velja Uredba (ES) št. 1236/2005, spada le na del področja uporabe oznake KN ter je določeno z navedenim poimenovanjem in obsegom oznake KN.
            
                        Oznaka KN
                     
                     
                        Opis
                     
                  
                        1.   Blago, zasnovano za obvladovanje oseb, kot sledi:
                        
                     
                  
                        ex 9401 61 00
                        ex 9401 69 00
                        ex 9401 71 00
                        ex 9401 79 00
                        ex 9401 80 00
                        ex 9402 90 00
                        ex 9403 20 20
                        ex 9403 20 80
                        ex 9403 50 00
                        ex 9403 70 00
                        ex 9403 81 00
                        ex 9403 89 00
                     
                     
                        
                                    1.1
                                 
                                 
                                    Prisilni stoli in table z okovi.
                                 
                              
                           Opomba:
                        
                        Ta točka ne zajema prisilnih stolov, zasnovanih za invalidne osebe.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.2
                                 
                                 
                                    Okovi za noge, skupinske verige, spone in posamezne lisice ali okovi.
                                 
                              
                           Opomba:
                        
                        Ta točka ne zajema ‚navadnih lisic‘. Navadne lisice so tiste, katerih skupna velikost, vključno z verigo, merjena od zunanjega roba ene do zunanjega roba druge zapestnice, je med 150 in 280 mm, ko so zaklenjene, pri čemer lisice niso bile prirejene, da bi povzročale telesno bolečino ali trpljenje.
                     
                  
                        ex 7326 90 98
                        ex 8301 50 00
                        ex 3926 90 97
                     
                     
                        
                                    1.3
                                 
                                 
                                    Lisice za palce in vijaki za stiskanje palcev, vključno z nazobčanimi lisicami za palce
                                 
                              
                  
                        2.   Prenosne naprave, zasnovane za nadzor v primeru izgredov ali za samozaščito, kot sledi:
                        
                     
                  
                        ex 8543 70 90
                        ex 9304 00 00
                     
                     
                        
                                    2.1
                                 
                                 
                                    Prenosni pripomočki za zadajanje elektrošokov, vključno z, vendar ne samo, električnimi pendreki, električnimi ščiti, pištolami za omamljanje in električni paralizatorji z napetostjo prostega teka, ki presega 10 000 V
                                 
                              
                                    1.
                                 
                                 
                                    Ta točka ne zajema električnih pasov za zadajanje elektrošokov in drugih pripomočkov, kot je navedeno v točki 2.1 Priloge II.
                                 
                              
                                    2.
                                 
                                 
                                    Ta točka ne zajema posameznih elektronskih pripomočkov za zadajanje elektrošokov, če so namenjeni za osebno varnost njihovih uporabnikov.
                                 
                              
                  
                        3.   Prenosna oprema za razširjanje snovi za onesposobitev, ki se uporabljajo za nadzor v primeru izgredov ali za samozaščito, in sorodne snovi, kot sledi:
                        
                     
                  
                        ex 8424 20 00
                        ex 9304 00 00
                     
                     
                        
                                    3.1
                                 
                                 
                                    Prenosne naprave, ki so izdelane ali prilagojene za nadzor v primeru izgredov ali za samozaščito z uporabo ali razširjanjem kemične snovi za onesposobitev
                                 
                              
                           Opomba:
                        
                        Ta točka ne zajema posameznih prenosnih pripomočkov, tudi če vsebujejo kemično snov, če so namenjeni za osebno varnost njihovih uporabnikov.
                     
                  
                        ex 2924 29 98
                     
                     
                        
                                    3.2
                                 
                                 
                                    Vanililamid pelargonske kisline (PAVA) (CAS št. 2444-46-4)
                                 
                              
                  
                        ex 2939 99 00
                     
                     
                        
                                    3.3
                                 
                                 
                                    Oleoresin capsicum (OC) (CAS št. 8023-77-6).
                                 
                              
                  
                        4.   Proizvodi, ki bi se lahko uporabili za usmrtitev oseb z vbrizganjem smrtonosnega odmerka, kot sledi:
                        
                     
                  
                        ex 2933 53 90
                        [(a) do (f)]
                        ex 2933 59 95
                        [(g) in (h)]
                     
                     
                        
                                    4.1
                                 
                                 
                                    Anestetična sredstva barbiturati s kratkoročnim ali srednjeročnim delovanjem, vključno z, vendar ne omejeno na:
                                    
                                                (a)
                                             
                                             
                                                amobarbital (CAS št. 57-43-2)
                                             
                                          
                                                (b)
                                             
                                             
                                                amobarbital natrijeva sol (CAS št. 64-43-7)
                                             
                                          
                                                (c)
                                             
                                             
                                                pentobarbital (CAS št. 76-74-4)
                                             
                                          
                                                (d)
                                             
                                             
                                                pentobarbital natrijeva sol (CAS št. 57-33-0)
                                             
                                          
                                                (e)
                                             
                                             
                                                sekobarbital (CAS št. 76-73-3)
                                             
                                          
                                                (f)
                                             
                                             
                                                sekobarbital natrijeva sol (CAS št. 309-43-3)
                                             
                                          
                                                (g)
                                             
                                             
                                                tiopental (CAS št. 76-75-5)
                                             
                                          
                                                (h)
                                             
                                             
                                                tiopental natrijeva sol (CAS št. 71-73-8), znan tudi kot tiopenton natrij
                                             
                                          
                              
                           Opomba:
                        
                        V to točko spadajo tudi proizvodi, ki vsebujejo eno od anestetičnih sredstev s seznama anestetičnih sredstev barbituratov s kratkoročnim ali srednjeročnim delovanjem.“